एपीसोड ४५

जिम्मेवारी हाम्रो पनि छ

आलेख व अनुसंधान - डा.अनुराग शर्मा

नेपाली अनुवाद - सुमन गजमेर

(केही मानिसहरू तीव्र गतिमा हिंड़ेको आवाज.. र विस्तारै विस्तारै गति बढ़ेको आभास)

गौरव- हिड़ बलदेव, छिट्टो हिड़ लेक्चर शुरू भएको निकै बेर भइ सक्यो... कतै प्रोफेसर सुनील पांडुरंगलाई भेट्‌न पनि नपाइएला|

चेतन - के भयो गौरव...अब छिटो गरेर के फायदा बलदेवको खटाराले आज फेरि धोका दियो...अब प्रोफेसर पांडुरंगको दर्शन मात्र हुन पाए पनि धेरै हो|

बलदेव - अब चुप लाग चेतन, आइ त पुग्यौ हैन र...लु हल आइपुग्यौ|

(हलमा प्रो.सुनील पांडुरंगको आवाज गुंजीरहेको छ)

प्रो. सुनील - मानिसहरू भन्छन्, विकासको निम्ति रूख काट्‌नु पर्छ, किनकि त्यसै उभिएको रूखले हामीलाई केही दिँदैन| धेरै जस्ता मानिसहरूको निम्ति विकासको अर्थ हो वैभव र यस्तो विकासमा हामीलाई विलासता र आरामको निम्ति धेरैभन्दा धेरै उत्पादन गर्नुपर्छ| तर यसमा त संसाधन खर्च हुन्छ अनि संसाधन त सिमित छ| अनि जब यो संसाधन समाप्त हुनथाल्छ त्यतिबेला हाम्रो विकासको अवस्था के हुन्छ? विकास के हो? वैभव वा शान्ति ... यी रूखले हामीलाई जीवन दिन्छ, पैह्लो जानबाट बचाउँछ| एक इन्च मोटो उपजाऊ माटोको परत बनाउनको निम्ति प्रकृतिलाई १००० देखि १५०० वर्ष लाग्छ| रूख त प्राकृतिक स्पंज हो, जसले पानी धेरै भएको बेलामा पानी सोस्छ अनि जरूरत परेको बेलामा छोड्छ| हामीले तय गर्नुपर्नेछ कि हामीले आफ्नो वैभव र विलासको निम्ति यी प्राकृतिक संसाधनहरूको दोहन गर्ने हो यो भाविपीढ़ीको निम्ति एउटा हरियाली संसार छोड़ेर जाने हो|

(हलमा जोरदार थप्पड़ीको आवाज)

गौरव - कस्तो राम्रो बोल्नु हुन्छ प्रोफेसर सुनील...|

बलदेव - श....श...चुपचाप सुन न गौरव|

प्रो.सुनील - तपाईहरू सबैलाई धन्यवाद, तपाईहरूको मनमा कुनै पनि प्रश्‍न भए वा आफ्नो विचार साझा गर्नु चाहनुहुन्छ भने अब हामी कुरा गर्न सक्छौ... हजुर तपाई केही भन्न चाहनुहुन्छ... तपाईको नाम बताउनुहोस्‌|

बलदेव - हजुर मेरो नाम बलदेव सिंह हो र म दश वर्षदेखि जैविक खेती गर्दैछु र साथमा कंस्ट्रक्शन मतलब भवन निर्माणसित पनि जोड़िएको छु|

प्रो. सुनील - सोध्नुहोस् सिंह साहब...|

बलदेव- प्रोफेसर साहब, केवल रूख रोप्नाले मात्र ग्लोबल वार्मिग अथवा धरतीमा बढ़िरहेको तामपानको समाधान हुन्छ? यसको लागि अरू केही उपाय गर्नु पर्दैन?

प्रो.सुनील - (हॉंस्दै) बलदेव साहब, सायद तपाई ढीलो आइपुग्नु भयो मैले यो विषयमा अघिनै केही भनेको थिएँ| तरैपनि...अच्छा...त्यसो भए तपाई जैविक किसान पनि हुनुहुन्छ अनि बिल्डर पनि मतलब प्रकृतिलाई बचाउनु पनि हुन्छ अनि डुबाउनु पनि हुन्छ|

(मानिसहरू हॉंसेको आवाज)

प्रो. सुनील - तपाईले जैविक खेती अप्नाएर एउटा काम चै राम्रो गर्नुभयो तर के तपाईलाई ग्रीन बिल्डिङ वा भनौ हरित भवन प्रौद्योगिकीको विषयमा थाहा छ?

बलदेव - ग..ग्रीन बिल्डिङ..हजुर कहिले सुनेको त छुइन|

हलमा बसेको अरू व्यक्तिको आवाज - प्रोफेसर साहब म त शुरूदेखि नै यहॉं बसेको छु.. तपाईले अहिलेसम्म हामीलाई पनि भन्नु भएको छैन...|

(हलमा सबै हॉंस्छ)

प्रो. सुनील - बस्‌| त्यसैले म भन्छु कि बातचीतको क्रम जारीरहनु पर्छ...एकतर्फी संवादले बात बनिन्दैन.. हुन्छ अब अलिक ग्रीन बिल्डिङको बारेमा केही कुरा गरौं| हामी सबैलाई थाहा छ कि ग्लोबल वार्मिग के को कारणले हुन्छ र किन यसलाई रोक्नु जरूरी छ| तर केही समय अघिदेखि वैज्ञानिकहरूले धरती र पर्यावरणबारे गहिराईमा अध्ययन गरे तब यस्तो मापदण्ड तय गरियो जो एउटा ग्रहलाई स्वस्थ रहनुको निम्ति जरूरी छ| सबै मिलाएर नौ मापदण्ड र त्यसको अधिकतम सीमा तय गरियो जसलाई पार गरिए धरतीको संतुलन बिग्रन सक्छ| यी मापदण्डहरूमा पहिलो मापदण्ड हो भूमि उपयोग यसमा खेतीको निम्ति १५ प्रतिशत सीमा तय गरिएको छ, जबकि वर्तमान स्तर ११.७ प्रतिशत छ, मतलब हामीले सीमा पार गर्न लागेका छौं| अर्को मापदण्ड हो जैवविविधताको नोक्सान, यसको निर्धारित सीमा १० प्रजातिहरू प्रति दश लाख प्रति वर्षसम्म स्वीकार्य छ, तर वर्तमान स्तरमा १०० भन्दा अधिक प्रजातिहरूको नोक्सान प्रति दश लाख प्रजातिहरू प्रति वर्ष भइरहेको छ, मतलब हाम्रो काम गराइले झण्डै दश गुणा तीव्रताको साथ हाम्रो साथी जीवहरूलाई खाई रहेको छ| तेस्रो मापदण्ड हो जलवायु परिवर्तन, यसमा कार्बन डाइअक्साइडको स्तर ३५० भाग प्रति दश लाख (पीपीएम)को दरमा स्वीकार्य मानिएको थियो, जबकि अहिलेको स्तर झण्डै ४१० पीपीएम छ, मतलब यसमा पनि हामीले जीवन दिइरहेको धरतीको संतुलनलाई बिगारीदिएका छौं| चौथो मापदण्ड महासागरहरूको अम्लीयतासित जोड़िएको छ, यसमा अधिकतम सीमा २.७५ ओमेगा युनिट्‌स मानिएको छ जबकि हाम्रो गतिविधिहरूले यो स्तर २.९० ओमेगा युनिट्‌स पुगेको छ|

एउटा अन्य आवाज - प्रोफेसर सुनील, मानिसले त सबै रिकार्ड तोड्ने कसम खाएको छ तब यो मापदण्ड तोड्नु त उनीहरूको लागि देब्रे हातका खेला हो|

(सबै हॉंस्छन्)

चेतन - ठीक भन्नुभयो दाज्यू | तर अब यी तय सीमाहरूदेखि अघि निस्कनु जीत होइन तर हारतर्फ बढ़ेदै गरेको कदम हो|

प्रो.सुनील - ठीक भन्नुभयो तपाईले..अँ..तपाईको नाम?

चेतन - हजुर...चेतन ..म पत्रकार हुँ|

प्रो.सुनील - चेतन साहब, पत्रकारहरूको भूमिका अहिलेको समयमा धेरै महत्वपूर्ण छ... केवल मार-काट र जालसाजीको खबरहरूले काम चल्दैन... मानिसहरूलाई धरतीमा बढ़दै गरेको खतरादेखि अवगत गराउनु पर्छ|

गौरव - प्रोफेसर साहब, कसले पढ्छ...अहिले प्रसिद्ध वैज्ञानिक स्टीफन हॉंकिग्सले भन्नुभएको छ कि यो ग्रहलाई छोड़ेर अर्को ग्रहमा बस्नको लागि मानिसहरूसित एक सय वर्षमात्र बॉंचेको छ|

कसैको आवाज - दाज्यू यस बारेमा कुरा भइसकेको छ तपाईपनि ढिलो आउनुभएको छ| तरैपनि तपाईको परिचय त दिनुहोस्‌|

गौरव - मेरो नाम गौरव हो र म जीवविज्ञानको लेक्चरर हूँ|

प्रो.सुनील - र गौरवज्यू , अब हामीसित एक सय वर्ष होस् वा हजार वर्ष यो तो समयले बताउनेछ तर हामीले आफूलाई खतरामा पारेको चैं पक्कै हो|

बलदेव - प्रोफेसर साहब तपाई धरतीको निम्ति तय गरिएको कुनै मापदण्ड बताउँदै हुनुहुन्थ्यो|

प्रो.सुनील - हो बलदेव, तपाईले सही कुरा सम्झाउनुभयो .. त्यसपछि ग्रीन बिल्डिङ माथि चर्चा गर्नेछौं.. हो तब धरतीको अहिलेको अस्तित्व यथावत राख्नको निम्ति पॉंचौ मापदण्ड हो समतापमंडलमा रहेको ओजोनको छाताको प्वाल| यसको निम्ति तय सीमा छ २७६ डॉंबसन यूनिट्‌स, तर राम्रो कुरा हो कि अब हामीले मांट्रियल समझौता,क्योटो प्रोटोकाललाई अप्नाउँदै यसलाई २८३ डाबसन यूनिट्‌सको स्तरमा पुर्याएका छौ मतलब यहॉं हामी राम्रो स्थितिमा छौ|

चेतन - यो राम्रो हो|

प्रो.सुनील - यसपछि धरतीमा बढ़दै गरेको औद्योगिक उर्वरकहरूको अंधाधुन्ध उपयोगको कारण नाइट्रोजन र फसफोरसको सन्तुलनमा आएको बदलावलाई छैटौं मापदण्ड सामेल गरिएको छ| नाईट्रोजनको उपयोगको सीमा ३.९० करोड़ टन प्रति वर्ष तय गरिएकोछ| जबकि हरित क्रान्तिपछि शुरू भएको गहन कृषिपद्दतिले यसलाई १३.३० करोड़ टन प्रति वर्षको स्तरमा पुर्‍याएको छ| फसफोरसको निम्ति वैज्ञानिकहरूले १.२ करोड़ टन प्रति वर्ष तय गरेका छन् जबकि हामी १ करोड़ टन प्रति वर्षको स्तरसम्म त पुगीसकेका छौ, पछि अझै यसमा बढ़ोत्तरी हुने आशंका छ| वैज्ञानिकहरूद्वारा तय गरिेको सातौं मापदण्ड स्वादिष्ट पानीको उपयोगको सीमा हो, यसलाई वैज्ञानिकहरूले ४००० घन किलोमीटर प्रति वर्ष तय गरेका छन् र यसमा अहिले हामी सीमाको धेरै भित्र अर्थात २,६०० घन किलोमीटर प्रति वर्षको स्तरमा छौ| यस अतिरिक्त आठौं मापदण्ड हो एरोसोलको वातावरणमा स्तर र नवौं मापदण्ड हो रासायनिक प्रदूषण, यसको स्वीकार्य सीमा तय गर्नु अझ बॉंकी छ|

गौरव - प्रोफेसर साहब, तब हामीले समग्रमा हेर्‍यौं भने नौ मापदण्डहरूमध्ये तीन मापदण्डको सीमा हामीले पार गरिसकेका छौ र रहल चार मापदण्डहरूमा हामी सीमा पार गर्नको लागि एकदमै नजिक पुगिसकेका छौं|

बलदेव- ठीक भन्यौ गौरव र अब रह्यो दुइ, त्यसको अहिले परिणाम आएको छैन, तर मान्छेको कर्तुत निराशाजनक छ र मलाई पूरा आशा छ कि हामी यहॉं पनि तय सीमाहरूको निकै नजिक छौ अथवा पार गरिसकेका छौं| यी सबै मापदण्डले धरतीको वर्तमान स्थितिलाई पल्टाउन लागेको छ| अर्थात जुन ग्रह जीवनका विभिन्न रूपहरूले सजेको छ त्यो मानिसको कर्तुतहरूको कारण चॉंड़ै नै जीवनको भक्षक हुनसक्छ|

चेतन - बलदेव साथी तिम्रो कुराले त डर लाग्न थाल्यो..तर प्रोफेसर साहब यसको समाधान के छ?

प्रो.सुनील - चेतन... मलाई थाहा छ समय कम्ती छ र अहिले यस्तो प्रौद्योगिकीहरूमाथि काम गरिेदैछ जसद्वारा ग्लोबल वार्मिङ पैदा गर्ने गैसहरूको उत्सर्जनलाई कमी गर्न सकिन्छ| जस्तै हरित भवन, हाइब्रीड कार, बेट्रीले चल्ने वाहन, रोशनीको निम्ति ऊर्जा दक्ष साधन जस्तै एलईडी, सीएफएल आदि| एउटा कुरा स्पष्ट गर्न चाहन्छु कि हालमा संयुक्त राष्ट्रमा दिएको आँकड़ाहरू अनुसार यी नौ मापदण्डहरूमा पॉंचवटा हामीले पार गरिसकेका छौं|

बलदेव - ओह..त्यसो भए पर्यावरणलाई बचाउनको निम्ति सबै उपायहरू अप्नाउनु पर्नेरहेछ|

गौरव - हजुर अनि ग्रीन बिल्डिङ पनि...

प्रो. सुनील - ठीकै भन्नुभयो गौरव... जीएचजी अर्थात ग्रीन हाउस गैसहरूको उत्सर्जनलाई कम गरे वापद यस्तो हरित प्रौद्योगिकिहरूलाई पनि विकसित गरिँदैछ जुन यी गैसहरूलाई सोस्नुमा सक्षम होस् र जसले गर्दा यसको स्तरलाई अझ कम गर्न सकियोस्‌| अनि यी प्रौद्योगिकीहरू केवल प्रयोगशालाहरूमा मात्र सीमित छैन, तर छिट्टै नै यसलाई व्यवसायिक स्तरमा जारी गरिने भएको छ|

हलबाट एउटा आवाज - केही उदाहरण दिनु सक्नुहुन्छ प्रोफेसर साहब?

प्रो.सुनील - देशभरि निर्माण कार्य धेरै चलिरहेको छ तर जति निर्माण कार्य हुन्छ त्यतिनै सीमेन्टको मांग बढ्छ| एउटा ताजा आंकड़ा अनुसार केवल वर्ष २००९ मा मात्र सारा विश्‍वमा लगभग २८० करोड़ टन सीमेन्ट उत्पादन भयो| अनि यो सिमेन्टले कार्बन डाइअक्साइड उत्सर्जनमा लगभग पॉंच प्रतिशतको योगदान दिएको छ| अँ.. बलदेव के तपाई सिमेन्ट बनाउने विधिमाथि केही बताउनु सक्नुहुन्छ?

बलदेव - हुन्छ प्रोफेसर साहब, वर्तमानमा निर्माण कार्यहरूमा उपयोग गरिने सीमेन्ट बनाउनको लागि चूना ढुङ्गा, बालुवा, चिप्लो माटो आदिलाई लगभग १४५० डिग्री सेंटीग्रेड तापमानमा तताइन्छ| अनि यसको लागि कोईला वा प्राकृतिक गैसको प्रोयोग गरिन्छ|

गौरव - ठीक भन्यौ बलदेव र प्रोफेसर साहब एउटा आंकलन अनुसार यो सबै प्रक्रिया स्वरूप लगभग एक टन मात्रामा आम वा भनौ पोर्टलैंड सीमेन्ट तयार गरिंदा ६५० देखि ९२० किलोग्राम कार्बनडाइ अक्साइड गैस वातावणमा फैलिन्छ|

चेतन - त्यसो भए गौरव यो हिसाबले त वर्ष २००९ मा लगभग २०० करोड़ टन कार्बनडाइ अक्साइडलाई वातावरणमा मिलाउने श्रेय त केवल सीमेन्टलाई जान्छ|

गौरव - एकदम सही चेतन..

हलमा आवाज - तपाईहरू तीनजना सबैभन्दा ढीलो आउनुभयो तर तपाईहरू आउनुभएर हामी सबैलाई अझकेही ज्ञानवर्दक हुँदैछ|

हलमा अर्को एकजनाको आवाज -हो नी देर आए पर दुरूस्त आए...|

(सबै हॉंस्छन्)

प्रो.सुनील - तर सीमेन्टसित जोड़िएको यो समस्याको हल लंदनको एउटा कम्पनीले खोजी निकालेको छ| कम्पनीले एउटा यस्तो सीमेन्ट तयार गर्नमा सफलता हासिल गरेको छ जसले आफ्नो उत्पादनको बेला पैदा हुने कार्बन डाइअक्साइडले अधिक मात्रालाई सोस्दछ|

बलदेव - हजुर ...जति सीओटूको उपयोगबाट बनियो त्योभन्दा अधिक मात्रामा सोस्नु? यो त कमाल भयो|

प्रो.सुनील - हो बलदेव, यस कम्पनीद्वारा तयार गरिएको सीमेन्टले आफ्नो प्रति टन मात्राभन्दा लगभग १०० किलोग्राम ग्रीन हाउस गैसहरूलाई सोस्दछ | वास्तवमा वैज्ञानक निकोलस व्लासोपोलसले इंपीरियल कलेज लण्डनमा आफ्नो पढ़ाईको अवधि नै यो नयॉं सीमेन्टको खोज गरेका थिए|

चेतन- के अधिकतर वैज्ञानिकको खोजी जस्तै व्लासोपोलसको खोज पनि त्यसै भएको थियो?

प्रो. सुनील - चेतन सबै त्यसै त भएको थिएन... एक दिन प्रयोगशालामा व्लासोपोलसले पोर्टलैंड सीमेन्टमा मैग्नीसियम अक्साइडको मिश्रणबाट तयार हुने सीमेन्टको गुणहरूमाथि जॉंच गर्दै थिए| उनले बिना पोर्टलैंड, मैग्नीसियम यौगिकको मिश्रण तयार गरे अनि जब उनले त्यसमा पानी हाले त्यो ठोस सीमेन्टमा परिणत भयो र यो सीमेन्टलाई कार्बन युक्क्त चूना पत्थरको आवश्कता पनि परेन| आफ्नो प्रयोगहरूमा व्लासोपिलसले पाए कि ठोस भएपछि मैग्नेसियमसित वातावरणमा भएको कार्बन डाइआक्साइडले अभिक्रिया गरेर कार्बोनेट बनायो, जसले गर्दा सीमेन्टलाई मजबूती प्राप्त भयो र यसमा कार्बन डाइअक्साइड पनि सामेल भयो|

गौरव - प्रोफेसर साहब, यो प्रोयोगको स्थिति अहिले कस्तो छ़?

प्रो.सुनील - गौरव... व्लासोपोलस अब नयॉं मिश्रण र यसको मानक तय गर्नमा लागीपरेका छन्‌| र उनलाई पूरा आशा छ कि एकवर्ष भित्रमा यो सीमेन्ट बजारमा उपलब्ध हुनेछ| यसको निम्ति कम्पनीलाई मददको रूपमा रायल सोसाइटी या अन्य साझेदारले लगभग सात करोड़ रूपियॉंको पूंजी पनि दिइरहेछ|

बलदेव - के अरू कहीं यस्तो सीमेन्ट तयार भइरहेको छैन जसले अधिक भन्दा अधिक सीओटू गैस सोस्छ?

प्रो. बलदेव - होइन बलदेव ..यस्तो होइन कि केवल व्लासोपोलसले नै ग्रीन सीमेन्टमाथि कार्य गरिरहेछन्, तर अमेरिकाको एउटा कम्पनीले पनि यसतर्फ आफ्नो कदम चालिसकेको छ| अब चॉंड़ै नै निर्माणको कार्यहरूलाई कंक्रीटको जंगल भनिने, नयॉं युगको सीमेन्टले तयार गरिएको यी भवनहरूलाई धरतीमा जीवनको रक्षक भनिनेछ, किनकि कंक्रीटको हुँदाहुँदै पनि यसले हरियो जंगलले जस्तै कार्बन सोस्नेछ अनि यो चॉंड़ै सत्यापित हुनेछ|

बलदेव - प्रोफेसर साहब, यदि यस्तो सीमेन्ट बजारमा आयो भने हामीलाई बताइदिनु होला, हामी त यही सीमेन्टले आफ्नो सोसाइटी बनाउनेछौं|

( सबै हॉंस्छन्)

प्रो.सुनील - हुन्छ ..तपाईहरू सबैलाई धन्यवाद, चर्चा गर्न खुबै मजा आइरहेको थियो तर समयको पनि सीमा छ धन्यवाद|

बलदेव - डा. साहब यदि केही प्रश्‍न सोध्नु परे भने तपाईलाई कहॉं भेट्‌न सकिन्छ?

प्रो.सुनील - तपाई मेरो अफीसमा आउनुहोस्, मलाई तपाई तीनैजनाको नाम थाहा छ ..धन्यवाद|

(थप्पड़ीको आवाज)

.....दृश्य परिवर्तनको संगीत.....

(सड़कमा हिड़ेको आवाज)

बलदेव - साथी प्रोफेसर सुनीलसित त कुराकानी अधूरो नै रह्यो|

चेतन - बलदेव सबै तिम्रो यो थोत्रे गाड़ीले गर्दा हो, अब पार्किगबाट निकाल र बिहान ठीक नौ बजे प्रो.सुनीलको अफिसमा पुग्नु म त्यही आउँछु|

गौरव- अरे तिमी हामीसित आउँदैनौ.. चेतन?

चेतन - अरे मेरो घर टाड़ो छ, म बिहान छिट्टै निस्किन्छु... तिमीहरू दुईजना सँगै आउँनु नी भइहाल्छ|

बलदेव- हुन्छ.. जाऊँ बस|

गौरव - हुन्छ चेतन भोलि प्रोफेसर साहबको आफिस मै भेटौं..बस यो बलदेवको तथाकथित गाड़ीले फोरि धोखा नदियोस्‌|

(हॉंस्छन्)

गाड़ीको कुदेको आवाज

.....दृश्य परिवर्तनको संगीत...

प्रो. सुनील - तिमी ठीकै भन्दै छौ चेतन.. टेक्नोलोजी त छ तर जागरूकताको कमी छ, अब तिमी जस्तो मान्छेले ग्रीन बिल्डिङको विषयमा बुझ्यौ...अनि यसको बारेमा लेख्यौं भने त जागरूकता फैलिन्छ|

चेतन - तर प्रोफेसर साहब मलाई लाग्छ कि रेटिंग, मानक यो सबले पनि त ग्रीन बिल्डिङ आदिको लागत बढ़ाउनुमा योगदान दिंदछ| मैले यो बुझ्न सकिन कि यदि ग्रीन बिल्डिङ बनाउनु हो भने सामान्य भवनको तुलनामा महंगो कसरी? नियमअनुसार त यसमा खर्च कम्ती लाग्नुपर्ने र संसाधन पनि कम लाग्नुपर्ने|

प्रो. सुनील - सही कुरा हो चेतन, तर आजको आधुनिक युगमा जब ठूल्ठूला कम्पनीहरू , करपोरेट्‌स आदिले जब आफ्नो भवनको डिजाइन तयार पार्छ त त्यो कम्पनीको जस्तै केही खास हुनु पर्छ र यसैले डिजाइनमा खर्च गर्छ र सबैभन्दा ठूलो कुरा कुनैपनि सुविधासित समझौता चाहँदैन..त्यसैले लागत धेरै हुन्छ|

चेतन - यसैले शायद ग्रीन बिल्डिङ धनीहरूको लागि देखावटी भएको छ|

प्रो. सुनील - तर चेतन, पूर्ण रूपले यस्तो होइन किनकि अहिले सानो घरहरू देखि लिएर शौचालय आदि बनाउनु साह्रै प्रासंगिक र सस्तो ग्रीन डिजाइन पनि उपलब्ध छ| जस्तो हातको घड़ी ५० रूपियॉंमा पाइन्छ अनि ५० लाख रूपियॉं पनि पाइन्छ| ए...तिम्रो साथी खोइ?

दुईजना एकै स्वरमा- हामी आइपुग्यौ प्रोफेसर साहब ..नमस्कार|

प्रो.सुनील - अरे..आउनुहोस् .. बस्नुहोस्‌|

गौरव - प्रोफेसर साहब मैले त बलदेवलाई ग्रीन वाहन मै जाउँ भनेको थिएँ तर उसले आफ्नो थोत्रे गाड़ीमा नै ल्याएर.. त्यसैले ढीलो भयो .. कस्तो छौ चेतन|

चेतन - ठीकै छु र एक घण्टादेखि प्रोफेसर साहबसित बसेको छु.. यो ग्रीन वाहन के हो?

बलदेव - साइकिल .. अरे साथी साइकिल भन्दा ग्रीन के हुन सक्छ?

(एकैसाथ हॉंस्छन्)

प्रो.सुनील - लौ अब चिया पनि मगाउ, यहॉं त केन्टीनमा समोसामात्र पाइन्छ|

गौरव - हुन्छ सर, समोसा हुन्छ|

बलदेव - प्रोफेसर साहब हिजो मैले ग्रीन बिल्डिङको बारेमा पढ़े.. अहिले सबै विदेशीहरूकोे हातमा रहेछ|

प्रो.सुनील - वास्तवमा पहल त विकसित देशहरूबाट हुनुपर्छ किनकि सबैभन्दा अधिक ग्रीन हाउस ग्यासको उत्सर्जन पनि त्यहींबाट हुन्छ..तर अब हाम्रो देशमा पनि ग्रीन भवनहरूमाथि थुप्रै काम भइरहेको छ|

गौरव - प्रोफेसर साहब, मलाई लाग्छ कि अब त सबैले ग्रीन भवन बनाउनमा पहल गर्नुपर्छ| यो ग्लोबल वार्मिग कुनै एक ठाऊँमा कहॉं बस्छ र? प्रयास त सबै देशहरूले मिलेर गर्नुपर्छ|

बलदेव- गौरव तिमीले ठीकै भन्यौ तर जो सबभन्दा विकसित छ त्यो सबैभन्दा गैर -जिम्मेदार पनि| अँ..सबै त हैन तर कोही त सॉंच्चै छ| प्रोफेसर साहब यो ग्रीन बिल्डिङ, ग्रीन रेटिंग आदि यो सब के हो? अलिग डिटेलमा बताइदुनुहोस् न|

प्रो. सुनील - हेर बलदेव| त्यसो त भारतमा रेटिंग दिने संस्थाहरू छन्, तर संसारमा धेरजसो देश यूएस ग्रीन बिल्डिङ काउन्सिलद्वारा विकसित लीजरशिप इन एनर्जी एण्ड इनभाइरनमेन्ट डिजाइन मतलब लीड रोटिंग सिस्टमलाई मान्यता दिइन्छ|

चेतन - हेर्नुहोस्, जुन देशले सबभन्दा ज्यादा प्रदूषण फैलाउँछ त्यसैले ग्रीन बिल्डिङको मानक पनि बनाउँछ..लौ केही कोशिश त छ...|

प्रो.सुनील - चेतन त्यसै त वर्ल्ड बिल्डिङ काउन्सिलले पनि ग्रीन बिल्डिङलाई प्रोमोट गर्नको निम्ति धेरै काम गरिरहेकोछ र यसको निम्ति विश्‍व बैंकको सहायता पनि लिइरहेछ|

बलदेव- प्रोफेसर सुनिलज्यू, यी अमेरिकी वा वर्ल्ड ब्याङ्‌क आदिको डिजाइनमा तक्निकको उपयोग अधिक छ, सायद यसैकारण महङ्गो टेक्नोलोजी पनि छ, तर मैले हालै छत्तीसगढ़ राज्यमा एउटा प्रोजेक्ट रिपोर्ट हेरेको थिए त्यहॉं उनीहरूले जुन प्रकारले बिल्डिङको निर्माण गरिरहेका थिए त्यसमा लगभग २० प्रतिशत भन्दा पनि कम लागत आइरेहको थियो|

गौरव- त्यो कसरी?

बलदेव- गौरव उनीहरूका डिजाइनमा धेरै विशेषताहरू छन् जस्तै प्रकाश छिर्ने दिशामा झ्यालहरू, दृश्य आदि अनि हावा सञ्चरणको उपाय अनि सबै भन्दा अधिक मलाई औधी मनपरेको चाहिँ थियो बायोटोयलेट.....

चेतन- बायोटोयलेट.....यो डीआरडीओका वैज्ञानिकहरूले विकसित गरेका टेक्नोलोजी?

बलदेव- हो, त्यही, यसमा कुनै सिवर लाइनको आवश्यकता नै छैन, पूरा मल मूत्र जीवाणुहरूद्वारा पचाएर... पानी मात्र छोड़द्छ अनि त्यो पनि फूल रोप्नु, बागवानी आदि फसलहरूको सिँचाईमा काम आउँदछ...

गौरव- यो अति राम्रो...यो पनि ग्रीन टेक्नोलोजी कै हिस्सा भयो?

प्रो० सुनिल- हो गौरव, हेर कैयौं टेक्नोलोजीको विकास भइरहेको छ र यो ग्रीन टेक्नोलोजीको उद्धेश्य नै मानव स्वास्थ्य अनि प्राकृतिक पर्यावरणमा मानव जनित दुष्प्रभावलाई कम गर्नु हो|

चेतन- तर अवश्य होस....|

गौरव- अरे चेतन.. के फेरी जङ्गलमा नै गएर बस्नु त...जब विज्ञानले हामीलाई यहॉंसम्म ल्याएको छ भने विज्ञानले नै अगाड़ीको बाटो पनि देखाउने छ...

बल्देव- वाह गौरव सही भन्यौ, तर विज्ञानको साथमा मानवतालाई नभूलौं|

(हॉंस्छन्)

(कप प्लेट आदिको आवाज)

गौरव- समोसा आइपुग्यो, ल्याउ भाइ यता राखिदेउ... अँ अँ चिया पनि,, राखिदेऊ...|

बलदेव- प्रोफेसर साहब कमाल छ, यो समोसा पनि अदभूत चिज बनाइएको छ.. सम्पूर्ण देश नै यसैमा चलिरहेको छ...|

(हॉंस्छन्)

चेतन- बलदेव त्यसै पनि भनिन्छ कि समोसा दुनियालाई ईरानले दिएको हो....

गौरव- राम्रो दिएछ अनि यसलाई तातो तातो नै खाऊँ..यो लेनदेनको चक्करमा स्वाद नै मेटिन्छ|

(हॉंस्छन्)

चेतन- लिनुहोस् प्रोफेसर साहब..

प्रो.सुनील - चेतन, थाहा छैन किन मलाई म आफू चॉंहि पाहुना र तपाईहरू चाही मेजमान जस्तै लागिरहेछ|

गौरव - हॉंस्दै ..अरे प्रोफेसर साहब समोसाको मामलामा ढीलो गर्नु ठीक हुँदैन यसैले हामी मेजबान नै ठीक छौं|

(हॉंस्छन्)

बलदेव - अन्त प्रोफेसर साहब, मानव स्वास्थ्य र प्राकृतिक पर्यावरण दुवै ठीक राख्नु यो ग्रीन बिल्डिङदेखि कसरी सुनिश्‍चित गर्दछ?

प्रो. सुनील - बलदेव, ग्रीन बिल्डिङमा ऊर्जा, पानी र अन्य संसाधनहरूलाई खुबै दक्षताकोसाथ उपयोग गरिन्छ र साथमा थोरै मैला कुचेलाको उत्पादन, कम्ती प्रदूषण गर्नको साथै पर्यावरणलाई पनि कम नोक्सान होस् भन्ने दिशामा ध्यान दिइन्छ|

चेतन - प्रोफेसर साहब, जस्तै प्राकृतिक भवन पनि छ, जसमा उपलब्ध प्राकृतिक स्रोतहरूबाट नै घर बनाइन्छ ..जस्तै हाम्रो गाउँ पनि झोपड़ी...

प्रो.सुनील - एकदम ठीक, तर चेतन शहर र आराम मनपराउने आदतले हामीलाई यति सुविधाभोगी बनाइदिएको जसले गर्दा अब दुनियाले अप्नाइरहेकोलाई हामी पछौटे भन्छौ|

गौरव- ठीक भन्नुभयो प्रोफेसर साहब, अहिले त ग्रामीण पर्यटन पनि शुरू भएको छ मतलब मानिसहरूको गॉंउ, त्यहॉंको हरियाली, त्याहँको जीवन पनि पर्यटन भएको छ| पहिले त धेरै जस्तो गाउँमा आउनु जानुभइरहन्थ्यो|

बलदेव- हो गौरव साथी, प्रकृति देखि टाड़ा भइएको छ र अब घरमा गमला लगाएर केही हरियाली पाउने कोशिश गर्नुपर्छ| थाहा छैन के को चाहनामा यति भागदौड़ गर्छौं हामी|

चेतन - प्रोफेसर सुनील तपाईले पानीको बचतको विषयमा बताउनु भयो, मैले सुनेको कि शहरको घरहरूमा लगभग ७० प्रतिशत पानी त बाथरूम र टायलेटमा फ्लश गर्नुमा नै खर्च हुन्छ|

प्रो.सुनील - ७० प्रतिशत होइन चेतन लगभग ८५ प्रतिशत अनि नुहाउनु र लुगा धुनुको साथ साथ गाड़ीहरूपनि धुनुपर्छ, गमलामा पनि पानी हाल्नु पर्छ .. फेरि घर सफा त गर्नु नै पर्‍यो|

गौरव - प्रोफेसर साहब अब नयॉं टेक्नोलजीमा त कम्ती पानीको उपयोग गर्ने फ्लश पनि आएको छ हैन?

बलदेव - गौरव, यदि पानी धेर छ भने एक लिटर प्लास्टिकको बोतलमा भरेर फ्लशमा राखि देऊ र भइ गयो कम्तीमा पनि एक लिटर पानीको बचत|

प्रो.सुनील - ठीक भन्नुभयो बलदेव, अहिलेको समय केवल भवन निर्माण नै विश्‍वमा १८ प्रतिशत ग्रीन हाऊस ग्यासहरूको उत्सर्जनको निम्ति उत्तरदायी छ| मतलब वर्षभरिमा लगभग नौ सय करोड़ टन कार्बन डाइआक्साइडको उत्सर्जन| यस्तो आंकलन छ कि यदि नयॉं उन्नत भवन निर्माण विधिहरू अप्नाइएन भने सन् २०५० सम्म ग्रीन हाउस ग्यासहरूको उत्सर्जन दुईगुणा बड्नेछ|

गौरव - दुइगुणा? तब फेरि जीवन कसरी बॉंच्छ|

चेतन - अरे गौरव, जीवन कुनै न कुनै रूपमा त हुन्छ तर हामी हुनेछैनौं..

बलदेव- प्रो. साहब ग्रीन बिल्डिङ पनि हुनुपर्छ| यो कुरा सबभन्दा पहिले कसको दिमागमा कहिले आयो?

प्रो. सुनील - बलदेव सन् १९६२ मा रिचेल कार्सन को किताब साइलेन्ट स्प्रिंग मा सबभन्दा पहिलो टिकाऊ विकासको लागि ग्रीन बिल्डिङको परिकल्पना दिइएको थियो| सॉंच्चै भनौ भने साइलेन्ट स्प्रिंगले नै विश्‍वको पर्यावरणप्रति सबभन्दा पहिले सचेत गराएको थियो|

गौरव - यस्तो लाग्दछ अझै पनि मानिसहरू पूर्ण रूपले सचेत भइसकेका छैनन्‌|

प्रो. सुनील - चेतन, यो संघर्ष त चलिनै रहनेछ| तर हो धरतीले संकेत दिनु थालेको छ... अब हामीले विचार गरेनौ भने हाम्रै नोक्सान हुनेछ|

गौरव - प्रोफेसर सुनील, मलाई कहिले कहीं यस्तो लाग्छ कि सारा संसार या भनौ सारा मानव समाप्त भयो भने धरती प्रेमले फेरि सजिएर आउनेछ होला|

बलदेव- अरे गौरव, किन हामीलाइ समाप्त गर्ने कुरा गर्छौ.. लु म अहिले कसम खान्छु कि ग्रीन बिल्ड्‌गको सबै मानकहरू पालन गर्छु र आफ्नो ग्राहकहरूलाई पनि ग्रीन बिल्डिङको डिजाइन अप्नाउन लगाउँछु|

प्रो.सुनील - अरे वाह, यदि सबै बिल्डर र उपभोक्ता तपाई जस्तै जागरूक भए त धरतीले पनि आफ्नो रीस कम गर्न थाल्नेछ|

चेतन - ठीक भन्नुभयो प्रोफेसर साहब, हामी तीनजनामा बलदेवलाई सम्झाउनु सबैभन्दा कठीन छ.. आफ्नो नाफाको चक्करमा उसले नै बुझ्नु ढीलो गर्छ|

बलदेव - अरे साथी चेतन, मैले भने त, अब यदि मेरो हातबाट केही तयार हुन्छ त केवल पर्यावरण र मानवताको साथी बिल्डिङको डिजाइन|

गौरव - अरे वाह..| तब फेरि यही कुरामा पार्टी गरौं|

बलदेव - हुन्छ गौरव, भन के खान्छौं?

प्रो, सुनील - समोसा...

(सबै हॉंस्छ)

---समाप्त---

तकरपिमनवलस,। म्म न्न